אמריקן אירליינס, חברת התעופה הגדולה ביותר בעולם, מכריזה על מבצעי אביב ומחירים מיוחדים ליעדים שונים בצפון אמריקה בתקופת האביב. מבצעי האביב, התקפים ליציאות מישראל במחלקת תיירים באמצעות קונקשן בשדה התעופה בפילדלפיה או דרך יעדים באירופה, יחולו להזמנות וכירטוסים ליציאות עד ה-1 ביוני 2015 וכוללים את היטלי הדלק ומיסי הנמל. מספר המקומות מוגבל.
יעדים בולטים במבצעי האביב של אמריקן אירליינס: טיסה ישירה לפילדלפיה החל מ-1084$, ניו-יורק ומיאמי החל מ-1089$, לוס אנג'לס החל מ-1084$, וושינגטון די.סי החל מ-1189$, לאס וגאס החל מ-1229$, סן פרנסיסקו החל מ-1279$ וטורונטו החל מ-1114$.
אסתר קסטיאל, המנהלת המסחרית של אמריקן אירליינס בישראל: "אמריקן אירליינס שמחה להציע ללקוחותיה מחירים מיוחדים לתקופת האביב ביעדים מובילים בצפון-אמריקה, וליהנות ממזג אוויר נפלא לכל סוג של פעילות: טיולים, עסקים, פנאי ועוד. כחלק מתהליך המיזוג בין אמריקן אירליינס ל-US Airways שיושלם בקרוב, נהנים נוסעי החברה ממטוסים חדישים ומודרניים, חווית שירות בטיסה מהטובות שיש, מספר יעדים ותדירויות גדול יותר ממרכזי הפעילות של החברה ומתנאים מתגמלים יותר מתמיד של מועדון המיילים ®AAdvantage".